VEGA præsenterer  
**Musikalske sommerfester på Ideal Bars juniprogram***VEGAs mindste venue præsenterer i juni måned et alsidigt og spændende program med nye kunstnere fra ind- og udland, der både vil ruske dig rundt med solid rock og pleje dine sol-tømmermænd med finurlig og underfundig indiepop. Man kan bl.a. opleve det roste danske band Den Fjerde Væg, den eksistentielle sanger Gabriel og den unge, energisk rocktrio The Bots.*[Ideal Bar Live](https://www.facebook.com/pages/Ideal-Bar-VEGA/133658036701930" \t "_blank) udmærker sig ved i stadig stigende grad at give plads til artister, der er på tærsklen til at få sit nationale eller internationale gennembrud. Det kan derfor godt betale sig at holde øje med Ideal Bars program, der præsenterer upcoming kunstnere, inden de for alvor vinder indpas hos den brede befolkning.

**Den Fjerde Væg**Med stort melodisk overskud og halvgakkede arrangementer lykkes det for Den Fjerde Væg at skrive dansksprogede sange, der både er en smule sære og enormt elegante.  
Med debutalbummet *Drengekys,*som er fra 2012, høstede gruppen topanmeldelser i de danske musikmedier. Om albummet skrev [Soundvenue](http://soundvenue.com/musik/2012/04/den-fjerde-vaeg-drengekys-32309), som gav 6/6 stjerner, blandt andet:

*"Drengekys er noget så sjældent og fremragende som en debut sans svage momenter. Alle ti numre er interessante og særegne på hver sin måde.*"

**Ny single - ny kynisme**

To år efter Den Fjerde Vægs debutalbum er de igen aktuelle med singlen "[Ny Kynisme](https://www.youtube.com/watch?v=Y9nhR7RWHhE)". En single, som er meget fængende, og som forhåbentlig er udgangspunktet for et kommende album.

13. juni – [Læs mere](http://idealbar.vega.dk/arrangementer/den-fjerde-vg-14321.html) og [køb billet](http://www.billetnet.dk/event/event-Billetter/VEI1306Q?language=da-dk&camefrom=vegadk&brand=dk_vega)

**Gabriel**Gabriel er et projekt som søger at indgravere det sjælelige i lyd. Med afsæt i popmusikkens tilgængelighed bedriver Gabriel soniske rejser, der kronisk pendulerer imellem det håbefulde og det manisk aggressive.

Debutalbummet, *Rosensale*, der netop er udkommet, er blevet godt modtaget. Konceptet for albummet er at arbejde ud fra ideen om at hviske i lyset, hvad vi er blevet fortalt i mørket. Gabriel er eksistentiel af fineste karat popmusik.  
Lyt til nummeret "[Gabriel](https://www.youtube.com/watch?v=JePbY-EoJwY)", som er den første single fra albummet.

14. juni – [Læs mere](http://idealbar.vega.dk/arrangementer/gabriel-14242.html) og [køb billet](http://www.billetnet.dk/event/event-Billetter/VEI1406Q?language=da-dk&camefrom=vegadk&brand=dk_vega)

**The Bots**Rock 'n' roll har ingen alder, og det er de to hyper-energiske brødre Mikaiah og Anaiah Lei i The Bots et stilsikkert eksempel på.

Duoen har spillet musik siden folkeskolen og er nu i en alder af 17 og 20 godt i gang med at erobre den internationale musikscene med deres helt egen udgave af oldschool-rock med en snert af fandenivoldskheden fra punken.   
  
Deres sange lyder som en frisk blanding af The White Stripes og The Black Keys, mens energien til deres liveshows føles som en forlænget udgave af Blurs "Song 2". Bliv overbevist med numrene "[5:17](https://www.youtube.com/watch?v=zX9wk2wUpp8)" og "[Northern Lights](https://www.youtube.com/watch?v=wb5P4cqsLj0)".

Brødrene arbejder for tiden på deres første album udgivet via selskabet Fader

26. juni [– Læs mere](http://idealbar.vega.dk/arrangementer/the-bots-14282.html) og [køb billet](http://www.billetnet.dk/event/event-Billetter/VEI2606Q?language=da-dk&camefrom=vegadk&brand=dk_vega)

**Øvrige koncerter i Ideal Bar Live i maj:**[The Beatles 64’ i KB Hallen](https://www.facebook.com/events/1495500834002647/) – Fejr 50 års jubilæet for the fab fours eneste koncerter på dansk jord.   
4.juni – [Læs mere](http://idealbar.vega.dk/arrangementer/the-beatles-3964-i-kb-hallen-14230.html) og [køb billet](http://www.billetnet.dk/event/event-Billetter/VEI0406Q?language=da-dk&camefrom=vegadk&brand=dk_vega)

[Lowly](https://www.facebook.com/lowlyband?fref=ts) (DK) – Kunstnerkollektiv der leverer skramlet og medrivende indiepop, der leder tankerne hen på kunstnerne som Tame Impala og Animal Collective.   
5. juni – [Læs mere](http://idealbar.vega.dk/arrangementer/lowly-14288.html) og [køb billet](http://www.billetnet.dk/event/lowly--we-are-the-way-for-cosmos-Billetter/382809)   
  
[Gerda Monroe releaseparty](https://www.facebook.com/gerdamonroe) (DK) – Musikalsk kollision mellem triste, minimalistiske synthlyde og avantgarde indie.   
7. juni – [Læs mere](http://idealbar.vega.dk/arrangementer/gerda-monroe-releaseparty-14323.html) og [køb billet](http://www.billetnet.dk/event/event-Billetter/VEI0706Q?language=da-dk&camefrom=vegadk&brand=dk_vega)

[Little Barrie](http://littlebarrie.com/) (UK) – Gedign surf rock’n’roll fra anmelderrost engelsk trio   
24. juni – [Læs mere](http://idealbar.vega.dk/arrangementer/little-barrie-14148.html) og [køb billet](http://www.billetnet.dk/event/event-Billetter/VEI2406Q?language=da-dk&camefrom=vegadk&brand=dk_vega)

[Lewis Watson](http://lewiswatsonmusic.com/music/some-songs-with-some-friends-ep/) (UK) – Fang singer/songwriteren med den eksplosive karriere, mens hans stadig spiller i intime rammer   
25. juni – [Læs mere](http://idealbar.vega.dk/arrangementer/lewis-watson-13868.html) og [køb billet](http://www.billetlugen.dk/musik/33043/lewis-watson/)   
  
**Fakta om koncerterne i Ideal Bar Live**  
Ideal Bar  
Enghavevej 40, 1674 Kbh. V  
Entré: 70-125 kr.  
Forsalg via VEGAs hjemmeside og Billetnet.  
[Læs mere om kunstnerne i Ideal Bar juniprogram.](http://idealbar.vega.dk/)